high protien dieet bad or not | Health24
Posted by: mari | 2008/10/29
high protien dieet bad or not
Ek het die artikel gelees oor hoë protien dieet op health24.com.
Ek is op die stadium op " die dieet wat almal van praat" . Dit is ook ' n hoë protien dieet. Ek gaan een maal per week vir ' n inspuiting en kry ' n stropie, ' n pienk pilletjie en ' n vitamien aanvulling wat ek moet drink. Oor ' n tydperk word ander kos soorte ingevasseer. Ek eet redelik groente, maar mag nie meer as ' n kwart van die porsie wees nie. Vrydag die 31ste is my 3de week voltooi en het ek 7kg verloor.
Die artiekel het my redelik geskok. Ken u die bogemelde dieet en sou u dit aanbeveel of nie.
Ja ek ken "die dieet waarvan almal praat" en as dieetkundige kan ek nie so 'n hoë-proteïen, hoë -vet dieet vir my lesers aanbeveel nie. Die artikel wat jy oor die hoë-proteïen dieet gelees het, is waarskynlik deur my geskryf. Ek sal aanraai dat jy nie te lank op jou dieet bly nie en dan oorskakel na 'n meer gebalanseerde dieet wat al die voedselsoorte insluit. Die kombinasie van 'n gebalanseerde, lae-vet verslankingsdieet en daaglikse aërobiese oefening is 'n veiliger manier om gewig te verloor.